Public procurement notice: Modification Of A Contract/Concession During Its Term
Published: 2020-09-11
Buyer: Békéscsaba Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 45210000: Building construction work | 71245000

Technical requirements: Békéscsaba, belterület 1385/11, 1451, 1452, 1453/1, 1453/2, 1454/2, 1439/1, 1439/2, 1440, 1441 hrsz. alatt nyilvántartott területek.
A Modern Városok Program keretében a „SMART GRID rendszer kialakítása I. ütem” tárgyú projekthez kapcsolódó tervezési és kivitelezési feladatok ellátása.
— Megújuló termelés részarányának növelése: Békéscsaba MJV és ezen belül a Városi Sport-centrum meglévő és tervezett épületeinek villamosenergia-szükséglete a lehető legnagyobb mértékben megújuló energiaforrásból legyen ellátva,
— Villamosenergia-költségek optimalizálása: Békéscsaba MJV Önkormányzatának villamos-energia-beszerzésre fordított kiadásai a lehető legnagyobb mértékben csökkenjenek,
— Széndioxid kibocsátás csökkentése: Békéscsaba MJV villamosenergia-felhasználás következtében történő környezetterhelésének (CO2 kibocsátás) csökkentése a lehető legnagyobb mértékben.
A nyertes ajánlattevő feladata a hálózati engedélyes által meghatározott feltételek és a kiviteli tervek szerinti hálózati csatlakozási terv elkészítése.
1. Napelemes erőmű (1,3 MWp teljesítményű) létesítése a Városi Sportcentrum területén, amely 3 db különálló részből épül fel. Parkolófedéssel megoldott termelőegységek (egylábas és sorolt tartószerkezettel), valamint földre telepített acél tartószerkezetes rendszer.
2. Villamosenergia-tároló (2,4 MWh kapacitású, 1,2 MW teljesítményű) létesítése a Városi Sportcentrum területén
— Helyi okoshálózati végponti eszközök telepítése a Városi Sportcentrum területén található fogyasztókhoz
A megújulókból származó villamos energiát a lokális okoshálózati központ a fogyasztási igényeknek megfelelően közvetlenül a fogyasztókhoz, vagy az energiatároló berendezésbe juttatja.
Az energiatároló berendezés és az okoshálózati központ fő feladata a rendelkezésre álló megújuló villamos energia a fogyasztási igényekhez való igazítása, kiszolgálása, oly módon, hogy a megtermelt, de fel nem használt energiát az energiatároló berendezésben tárolja, majd szükség esetén a fogyasztók részére kitáplálja.
A helyi fogyasztókat okoshálózati végponti eszközökkel (pl. okosmérőkkel) kell ellátni annak érdekében, hogy azok fogyasztási mintázatairól az eddiginél több, pontosabb információ álljon rendelkezésre. A projekt befejezése után okoshálózati végponti eszközökkel a Városi Sportcentrum területén túl található önkormányzati fogyasztók is elláthatók.
A kivitelezés során kialakításra kerül egy Smart Grid látogató központ, melynek fő feladata a szemléletformálás, illetve az okoshálózati rendszer bemutatása az érdeklődők számára. A sportcentrum területén kivitelezésre kerülő geotermikus rendszer monitorozására is alkalmasnak kell lennie a vezérlő rendszernek.
Az akkumulátoros energiatároló és az ahhoz szükséges berendezések konténerekben kerülnek elhelyezésre, melyeknek külső megjelenését az újonnan kialakítani kívánt környezethez kell igazítani.
A kivitelezés során megosztott munkaterület áll rendelkezésre, a párhuzamosan futó energetikai és további infrastrukturális beruházások miatt.


Winner: Infoware Vállalkozási és Kereskedelmi Zártkörű Részvénytársaság